Saleh Kebzabo
Saleh Kebzabo (die 27 Martii 1947 natus), e gente Mundang ortus, est diurnarius et politicus Tzadiae. A die 12 Octobris 2022 primus minister meret.

Ad Léré natus, olim urbe capitali regni Mundang, Saleh Kebzabo filius est ducis militum illius regni. Educatus est prope urbem nativam sed intra fines Cammaruniae. Ab anno 1966 duos annos Lutetiae apud Institutum Diurnariis Erudendis studuit. Studia sua in Instituto Artis Diurnariae Francico ab anno 1972 persecutus est ac eodem tempore iuxta hebdomadarium Jeune Afrique operam dedit, cui Dakar in urbe excubans ab anno 1975 nuntios mittebat. Anno autem 1977 periodicum Parisiense Demain L’Afrique cum aliis condidit, ab hoc anno Yaunde in urbe nuntios mittebat, ab anno fere 1980 ipse direxit. Denuo in Tzadiam reditus diarium N'Djaména Hebdo anno 1989 condidit.

Factionem politicam Union nationale pour le développement et le renouveau anno circiter 1990 condidit, cui praeses olim electus est, cui etiam hodie particeps manet. Anno 1997 Novi Eboraci in urbe legationem Tzadiensem iuxta Nationes Unitas direxit. Recentius ab 2007 usque in 2016 legatus est parlamento Panafricano Iohannesburgi sedenti.

Annis fere 1993 et 1994 minister a commercio et minister operum publicorum factus est. Ter ad praesidatum candidatus est, annis 1996, 2001, 2011. Minister a rebus externis a mense Augusto 1996 usque in 21 Maii 1997 meruit, deinde minister ab operibus publicis usque ad diem 1 Ianuarii 1998, deinde breve spatium minister a fodinis. Legatus est parlamento Tzadiensi pro circulo nativo Léré ab anno 2002 usque in 2021. A praeside Mahometo Déby Saleh Kebzabo primus minister Tzadiae die 12 Octobris 2022 factus est, antecessore Alberto Pahimi Padacké.

Notae

Nexus externi 

 "La réponse de Saleh Kebzabo à Gali Gata Ngoté" (17 Maii 2021) apud Le Pays
 Yves Dangourbe, "Forum des Moundang : le Premier ministre Saleh Kebzabo promet finaliser le chantier de la route Kélo-Pala" (4 Nnovembris 2022) apud Tchad Infos
 Eric Topona, "Présidentielle au Tchad: qui sont ces 6 candidats ?" (12 Martii 2011) apud Makaila.fr

Nati 1947
Homines vivi
Politici Tzadiae
Gubernatores civitatum
Ministri commercii
Ministri rerum externarum
Legati Nationibus Unitis
Diurnarii Tzadiae
Diurnarii Franciae
Alumni Instituti Artis Diurnariae Francici
Mundang